Qozog‘iston prezidenti Nursulton Nazarboyev “Challenge Boshqa sen!” respublika sport tashabbusini qo‘llab-quvvatlab, bu tadbir ishtirokchilariga videomurojaat bilan yuzlandi. Bu tashabbusdan maqsad qozog‘istonliklar orasida jismoniy tarbiya va sog‘lom turmush tarzini ommaviylashtirishdan iborat. Tadbir davomida Qozog‘istonning sport, madaniyat va ommaviy axborot vositalarining taniqli vakillari bilan ochiq mashg‘ulotlar o‘tkazish rejalashtirilgan. Ular shaxsiy o‘rnaklari bilan qozog‘istonliklarni jismoniy mashqlar va sport bilan shug‘ullanishga asoslashlari kerak.